20-ஆம் நூற்றாண்டின் தொடக்க காலத்தில், தங்கம் தோண்டுவதில் ரவுப் பிரசித்தி பெற்று விளங்கியது. 1889-இல் பதிவு செய்யப்பட்ட ரவுப் ஆஸ்திரேலிய தங்கச் சுரங்க நிறுவனம் இங்கே செயல்பட்டு வந்தது. தொடக்கத்தில் அந்த நிறுவனத்தின் பெயர் "ஆஸ்திரேலியன் சிண்டிகேட் லிமிடெட்". பின்னர், ஆஸ்திரேலிய தங்கச் சுரங்க நிறுவனம் என பெயர் மாற்றம் கண்டது.1961 ஆம் ஆண்டு வரை தங்கச் சுரங்கத் தொழிலில் ஈடுபட்டது.

ரவுப் தங்கச் சுரங்கத்தில் தங்கத்தைத் தோண்டி எடுப்பதற்கு, சுழல் தண்டு முறையைப் பயன்படுத்தினார்கள். அம்பைப் போன்ற சுழல் தண்டைப் பூமிக்குள் செலுத்தி மண்ணைத் தோண்டி எடுத்து, அதில் இருந்து தங்கத்தைப் பிரித்து எடுத்தார்கள். அந்தக் காலகட்டத்தில், தங்கச் சுரங்கத் தொழில் துறையினால் ரவுப் மாவட்டம் பெயர் பெற்று விளங்கியது.

ரவுப் நகரின் பிரதான சாலையின் பெயர் பிப்பி சாலை. ஆஸ்திரேலிய தங்கச் சுரங்க நிறுவனத்தின் முதல் நிர்வாகியாகச் சேவை செய்த வில்லியம் பிப்பியின் பெயர் அந்தச் சாலைக்கு சூட்டப்பட்டது. ரவுப் நகரில் மேலும் ஒரு முக்கியமான சாலை மேசன் சாலை. ரவுப் மாவட்ட அதிகாரியாக இருந்த ஜே.எஸ்.மேசன் என்பவரின் பெயர் அந்தச் சாலைக்குச் சூட்டப்பட்டது.

பொருளாதாரம்
ரவுப் ஆஸ்திரேலிய தங்கச் சுரங்க நிறுவனம்
மாநிலச் சட்டமன்றம்
அரசியல்